|  |
| --- |
| **Haapaveden yläkoulun oppilashuoltosuunnitelma** |
|  |
|  |
|  |
|  |
|  |
| **15.10.2014** |
|  |

Sisällysluettelo

[1. Johdanto 3](#_Toc401167350)

[2. Oppilashuollon kokonaistarve ja käytettävissä olevat oppilashuoltopalvelut2 4](#_Toc401167351)

[3. Yhteisöllinen oppilashuolto ja sen toimintatavat3 5](#_Toc401167352)

[3.1. Koulukohtainen oppilashuoltoryhmä 5](#_Toc401167353)

[3.2. Yhteistyö 6](#_Toc401167354)

[3.2.1. Yhteistyö koulun ulkopuolisten tahojen kanssa 6](#_Toc401167355)

[3.2.2. Yhteistyö opinto-ohjauksen näkökulmasta 7](#_Toc401167356)

[3.2.3. Yhteystyö terveysneuvonnan ja terveystiedon opetuksen välillä 7](#_Toc401167357)

[3.3. Järjestyssäännöt 8](#_Toc401167358)

[3.4. Poissaolot 8](#_Toc401167359)

[3.5. Toimiminen tapaturmissa 8](#_Toc401167360)

[3.6. Tupakoimattomuus ja päihteettömyys 8](#_Toc401167361)

[3.7. Odotustunnit 9](#_Toc401167362)

[3.8. Oppilaan suojaaminen väkivallalta, kiusaamiselta ja häirinnältä. 9](#_Toc401167363)

[3.9. Toiminta äkillisissä kriiseissä ja uhka- ja vaaratilanteissa 12](#_Toc401167364)

[4. Yksilökohtaisen oppilashuollon järjestäminen6 12](#_Toc401167365)

[4.1. Monialainen asiantuntijaryhmä 13](#_Toc401167366)

[4.2. Laajat terveystarkastukset 13](#_Toc401167367)

[4.3. Oppilaan sairauden vaatiman hoidon, erityisruokavalion tai lääkityksen järjestäminen koulussa 14](#_Toc401167368)

[4.4. Yhteistyö tehostetun ja erityisen tuen, joustavan perusopetuksen ja sairaalaopetuksen yhteydessä 14](#_Toc401167369)

[4.4.1. Yhteistyö tehostetun ja erityisen tuen yhteydessä 14](#_Toc401167370)

[4.4.2. Yhteistyö joustavan perusopetuksen yhteydessä 15](#_Toc401167371)

[4.4.3. Yhteistyö sairaalaopetuksen yhteydessä 15](#_Toc401167372)

[4.5. Oppilashuollollinen tuki kurinpitorangaistuksen tai opetukseen osallistumisen epäämisen yhteydessä 16](#_Toc401167373)

[4.6. Asiantuntijaryhmän     kokoaminen ja suostumuksen hankkiminen sekä ryhmän yhtenäiset menettelytavat yksittäistä oppilasta koskevan asian käsittelyssä 16](#_Toc401167374)

[4.7. Oppilashuoltokertomusten laatiminen ja säilytys 16](#_Toc401167375)

[4.8. Yhteistyö koulun ulkopuolisten palvelujen ja yhteistyökumppaneiden kanssa 17](#_Toc401167376)

[4.8.1. Yhteistyö lastensuojelun kanssa 17](#_Toc401167377)

[4.8.2. Yhteistyö muiden yhteistyökumppaneiden kanssa 17](#_Toc401167378)

[5. Oppilashuollon yhteistyön järjestäminen oppilaiden ja heidän huoltajiensa kanssa7 18](#_Toc401167379)

[6. Oppilashuoltosuunnitelman toteuttaminen ja seuraaminen8 18](#_Toc401167380)

Liitteet

# 1. Johdanto

Tämä suunnitelma on laadittu yhteistyössä koulun henkilöstön, oppilaiden ja heidän huoltajiensa kanssa. Rehtori esittelee ja kuulee koulun johtokuntaa oppilashuoltosuunnitelman osalta. Oppilashuoltosuunnitelma on Haapaveden yläkoulun. Suunnitelma tarkistetaan vuoden kuluessa siitä, kun kunnan lasten ja nuorten hyvinvointisuunnitelma on tarkistettu. Lasten ja nuorten hyvinvointisuunnitelma hyväksytään kunkin kunnan kunnanvaltuustossa ja tarkistetaan vähintään kerran neljässä vuodessa1.

Koulun henkilöstö perehdytetään oppilashuoltosuunnitelmaan opettajakokouksissa, joihin myös koulunkäynninohjaajat osallistuvat. Oppilaille oppilashuoltosuunnitelma esitellään luokanvalvojan tunnilla. Huoltajia tiedotetaan asiasta Wilma-järjestelmän kautta ja sitä esitellään myös eri vuosiluokkien vanhempainilloissa. Yhteistyötahoja perehdytetään yhteisissä tapaamisissa esim. oppilashuoltoryhmissä.

---------------------------------------------------------------------------------------------------------------------

1 Lastensuojelulaki 12 § 1 mom.

# 2. Oppilashuollon kokonaistarve ja käytettävissä olevat oppilashuoltopalvelut2

Koulun käytettävissä olevat oppilashuoltopalvelut ovat kouluterveydenhuolto, koko kunnan yhteiset kuraattori- ja psykologipalvelut. Kouluterveydenhoitaja on oppilaiden tavoitettavissa päivittäin Mäkirinteen koulun tiloissa. Oppilaille on järjestetty mahdollisuus päästä oppilashuoltopalveluiden piiriin lain määräämään seitsemän työpäivän puitteissa. Koululääkärin vastaanotto on kouluterveydenhoitajan tiloissa 5-10 päivänä vuodessa. 8. luokkalaisille tehdään lääkärintarkastus, josta he saavat nuorison terveystodistuksen. Hammashuollon osalta oppilaat kutsutaan kunnallisen hammashuollon toimesta tarkastukseen vuosittain.

Nykytilanteessa tulee kuitenkin huomioida, että koulukuraattorin, -psykologin ja -terveydenhoitajan oppilasmäärät ylittävät suositellut määrät.

# 3. Yhteisöllinen oppilashuolto ja sen toimintatavat3

Yhteisöllisellä oppilashuollolla tarkoitetaan toimintakulttuuria ja toimia, joilla koko oppilaitosyhteisössä edistetään opiskelijoiden oppimista, hyvinvointia, terveyttä, sosiaalista vastuullisuutta, vuorovaikutusta ja osallisuutta sekä opiskeluympäristön terveellisyyttä, turvallisuutta ja esteettömyyttä. Yhteisöllisen opiskeluhuollon edistäminen kuuluu kaikille opiskeluyhteisössä työskenteleville osana heidän päivittäistä toimintaansa. Oppilashuollossa siirretään painopistettä ongelmien ratkaisemista ennaltaehkäisyn suuntaan. Ennaltaehkäisyn keinona on ennen muuta ns. yhteisöllinen opiskeluhuolto, jolla halutaan tukea koko oppilaitosyhteisöä.

Kouluyhteisön hyvinvointia, terveellisyyttä ja viihtyisyyttä on lisätty kerhotoiminnan kautta, jolla voidaan vaikuttaa ennaltaehkäisevästi esim. syrjäytymiseen. Koulun pihalle on tuotu koripallotelineitä ja penkkejä viihtyvyyden lisäämiseksi. Sisälle on tehty välituntinurkkaus. Yhteisöllisen oppilashuoltoon olemme liittäneet myös oppilaskunnan ja tukioppilaiden järjestämät teemapäivät. Päivitetyt kriisi- ja turvallisuussuunnitelmat tukevat osaltaan kouluyhteisön hyvinvointia ja turvallisuutta. Koululla tehdään työhyvinvointi-, kouluterveys- ja KiVa-koulukyselyiden tuloksista tehdään johtopäätöksiä, joiden perusteella koulun oppilashuoltoryhmä voi suunnitella toimintaansa.

---------------------------------------------------------------------------------------------------------------------

2 Oppilas- ja opiskelijahuoltolaki 13 § 2 mom. 1-kohta

3 Oppilas- ja opiskelijahuoltolaki 13 § 2 mom. 2-kohta

## 3.1. Koulukohtainen oppilashuoltoryhmä

Koulukohtainen oppilashuoltoryhmävastaa koulun oppilashuollon suunnittelusta, kehittämisestä, toteuttamisesta ja arvioinnista. Sen keskeinen tehtävä on yhteisön hyvinvoinnin ja turvallisuuden edistäminen sekä muun yhteisöllisen oppilashuollon toteuttaminen ja kehittäminen. Ryhmään kuuluvat rehtori, apulaisrehtori, erityisopettajat, koulukuraattori, koulupsykologi, kouluterveydenhoitaja, opinto-ohjaaja ja sosiaalitoimen edustaja.

Ryhmä kokoontuu noin kerran kuukaudessa. Syksyn ensimmäisessä tapaamisessa sovitaan kunkin vuoden teemat, joita tapaamisissa käsitellään.

Koulukohtaisen oppilashuoltoryhmän jäsenten tehtävät:

* **Rehtori** toimii ryhmän puheenjohtajana.
* **Erityisopettaja**n työn tarkoituksena on turvata jokaiselle oppilaalle sopiva opetus, tarpeellinen tuki, kuntoutus ja apuvälineet. Pyrkimyksenä on myös tarjota mahdollisuus oppivelvollisuuden suorittamiseen omien edellytysten mukaisesti.
* **Opinto-ohjaaja** perehdyttää oppilaat opinpolulla etenemiseen. Oppilaanohjaus muodostuu henkilökohtaisesta, pienryhmä- sekä luokkaohjauksesta. Opinto-ohjaaja huolehtii omalta osaltaan nivel-vaiheyhteistyöstä.
* **Kouluterveydenhoitaja** vastaa oppilaan terveyden seuraamisesta ja edistämisestä yhteistyössä huoltajien kanssa. Tarvittaessa hän pyytää lääkärin konsultaatiota.
* **Kuraattori** toimii kokousten koollekutsujana. Hänen työn tavoitteena on oppilaiden hyvinvoinnin, myönteisen kokonaiskehityksen ja koulunkäynnin tukeminen sekä hyvinvoinnin edistäminen kouluyhteisössä sosiaalityön keinoin. Tavoitteellinen työskentely edellyttää jatkuvaa yhteistyötä ja vuorovaikutusta vanhempien, opettajien ja muiden lapsen/nuoren psykososiaaliseen verkostoon kuuluvien kanssa
* **Koulupsykologi** toimii psykologityön asiantuntijana osana psykososiaalista oppilashuoltoa. Koulupsykologi arvioi ja tutkii psykologisin menetelmin lasten ja nuorten kehitystä, oppimista ja tunne-elämää tarvittavien tukitoimien täsmentämiseksi. Koulupsykologityöhön kuuluvat myös tukea-antavat terapeuttiset keskustelut sekä muut kuntouttavat ja toiminnalliset työmuodot lasten ja nuorten kanssa. Koulupsykologi työskentelee yhteistyössä lasten ja nuorten vanhempien, opettajien, koulukuraattorien, kouluterveydenhoitajien ja muiden yhteistyötahojen kanssa. Työhön sisältyy myös konsultatiivinen työ kouluyhteisöjen hyvinvoinnin lisäämiseen lasten ja nuorten näkökulmaa painottaen.
* **Sosiaalitoimen edustaja** osallistuu oppilashuoltotyöhön. Sosiaalitoimi on tarvittaessa perheen ja lapsen tukitoimissa mukana (avohuollon tukitoimet). Sosiaalitoimi on mukana oppilaiden opetuksen suunnittelussa ja tarvittaessa erityisjärjestelyissä, mikäli oppilaan tilanne sitä vaatii, esim. henkilökohtainen apu kotona ja koulussa, perhetyö, tukiperhetoiminta, lapsen sijoittaminen kodin ulkopuolelle, lasten ja tai vanhempien terapiat ja muut keskustelut.

## 3.2. Yhteistyö

### 3.2.1. Yhteistyö koulun ulkopuolisten tahojen kanssa

Yhteistyötä koulun ulkopuolisten tahojen kanssa tehdään esimerkiksi seuraavilla tavoilla. Lasten ja nuorten hyvinvoinnin edistämisen työryhmään osallistuvat koulun puolesta opinto-ohjaaja ja koulukuraattori. Yhteistyö seurakunnan nuorisotyön kanssa toteutuu mm. seitsemänsien luokkien ryhmäyttämispäivien yhteydessä. Eri järjestöjen ja yhdistysten kanssa toteutetaan mm. seitsemänsien luokkien metsäpäivä. Kaupungin nuorisopalveluiden ja Haapaveden opiston nuorisoalan opiskelijoiden kanssa toteutetaan erilaisia tapahtumia, infoja ja tempauksia. Lisäksi kaupungissa toimii ehkäisevän päihdetyön ryhmä EHKÄPÄ-ryhmä, jonka kanssa koulu tekee yhteistyötä. Muita yhteistyötahoja ovat mm. 4H-yhdistys.

Yhteistyössä koulujen kanssa turvallisuuskasvatuksesta huolehtivat sekä poliisi että pelastuslaitos. Erityisesti ennaltaehkäisevätoiminta kuuluu sekä pelastuslaitoksen että poliisin työhön. Pelastuslaitoksen vierailujen ja niihin liittyvien opetustuokioiden kohteena ovat vuosittain kaikki 8.-luokkalaiset. Poliisi pitää vuosittain opetustuokiot 7. luokkalaisille ja 8. luokkalaisille.

### 3.2.2. Yhteistyö opinto-ohjauksen näkökulmasta

Yhteistyö oppilaan ohjauksessa, koulutuksen siirtymävaiheissa sekä jatko-opintojen suunnittelussaon tärkeää.Jatkuva koulun sisäisten ja ulkopuolisten tahojen kanssa tehtävä yhteistyö on merkittävä osa oppilaanohjausta. Yhteistyötä tehdään  koulun henkilöstön, erityisesti luokanvalvojan ja erityisopettajan, oppilashuoltohenkilöstön, kotien, perusopetusta antavien koulujen, toisen asteen koulujen, läänin kouluviranomaisten (yhteishaku), työvoimaviranomaisten ja ammatinvalinnanohjaajan, eri asiantuntijoiden sekä oman kunnan ja talousalueen työ- ja elinkeinoelämän kanssa.

Oppilaan turvallista siirtymistä opintopolun nivelvaiheissa  tuetaan opinto-ohjaajien sekä opettajien välisellä yhteistyöllä, joka ylittää oppilaitosten ja kouluasteiden väliset rajat. Tiedottaminen koulun sisällä, eri kouluihin, koteihin ja eri yhteistyötahoille varsinkin oppilaiden vaihtaessa kouluastetta on tässä vaiheessa keskeistä.

Henkilökohtaisen ohjauksen aikana oppilaalla on mahdollisuus keskustella opintoihin, koulutus- ja ammatinvalintaan sekä muihin elämäntilanteisiin liittyvistä kysymyksistä. Perusopetuksen päättövaiheessa oppilasta ohjataan ja tuetaan jatko-opiskeluvalinnoissa sekä annetaan tietoa yhteiskunnan tarjoamista ohjaus-, neuvonta- ja tietopalveluista.

Koulun edustajat osallistuvat kouluympäristön terveellisyyden ja turvallisuuden sekä kouluyhteisön hyvinvoinnin tarkastuksiin. Seutukunnallinen lasten ja nuorten hyvinvointisuunnitelma päivitetään vuoden välein. Viimeisin päivitys on tehty keväällä 2014.

### 3.2.3. Yhteystyö terveysneuvonnan ja terveystiedon opetuksen välillä

Yhteistyö terveysneuvonnan ja terveystiedon opetuksen välillä toteutetaan terveydenhoitajan pitämien oppituntien kautta.

## 3.3. Järjestyssäännöt

Koulun järjestyssäännöt ovat liitteenä (ks. liite 1).

## 3.4. Poissaolot

Koulu seuraa oppilaan poissaoloja. Jos oppilas sairastuu ja joutuu olemaan pois koulusta, vanhempien tulee ilmoittaa poissaolosta samana päivänä esim. puhelimitse, tekstiviestinä tai Wilma-viestinä luokanvalvojalle. Lomamatkat tulee pyrkiä sijoittamaan koulujen loma-aikoihin. Ennalta tiedossa oleviin poissaoloihin tulee pyytää lupa etukäteen. Luokanvalvoja voi myöntää luvan enimmillään kolme (3) päivää kestäviin lomiin. Pidempiin lomiin lupa tulee anoa kirjallisesti rehtorilta.

Koulu seuraa oppilaan poissaoloja ja on yhteydessä kotiin välittömästi, jos ilmoitusta poissaoloista ei ole tullut, mikäli selittämättömiä poissaoloja on runsaasti, tai muuten tarvittaessa, koulu on velvollinen tekemään asiasta lastensuojeluilmoituksen. Mikäli vanhempi edellyttää koululta erityisjärjestelyitä oppilaan pitkäaikaisten poissaolojen perusteella, poissaoloista tulee olla kirjallinen asiantuntijalausunto.

## 3.5. Toimiminen tapaturmissa

Tapaturmien ehkäisemisestä sekä ensiavun järjestämisestä ja hoitoonohjauksesta on määrätty  Perusopetuksen opetussuunnitelman perusteissa. Tapaturmien sattuessa oppilaalle annetaan välitön ensiapu. Tapaturmasta tiedotetaan huoltajille ensiavun jälkeen ja oppilas ohjataan tarvittavaan jatkohoitoon. Pelastussuunnitelman/kriisisuunnitelman mukaan perusopetuksessa tulee olla riittävä määrä henkilöitä, joilla on voimassa oleva ensiapukoulutus. Johdon edustaja varmistaa joka toinen vuosi, että henkilökunta saa tarvitsemansa ensiapukoulutuksen. Järjestetään koulutusta heille, joilla sitä ei ole ennestään ja jatkokoulutetaan ne, joilla on EA1-kortti. Jokaisessa perusopetusta järjestävässä koulussa on pelastussuunnitelma, jossa määritellään toimintaohjeet erilaisille onnettomuus-, tapaturma-, vaara-, tai vahinkotilanteille. Terveydenhoitaja, tai koulussa sovittu muu henkilö, varmistaa jokaisen lukuvuoden alussa, että ensiapukaappi ja ensiapulaukut ovat hyvin varustettuja. Ensiapulaukku on mukana kaikissa koulun ulkopuolisissa tapahtumissa ja retkillä.

## 3.6. Tupakoimattomuus ja päihteettömyys

Tupakkatuotteiden, alkoholin ja muiden päihteiden käytön ehkäiseminen ja käyttöön puuttuminen.Tupakkatuotteiden hallussapito on kielletty alle 18-vuotiailta. Hallussapito- ja käyttökielto on kirjattu koulun järjestyssääntöihin (liite 1). Koulun järjestyssäännöistä informoidaan oppilaita ja heidän huoltajiaan lukuvuosittain. Tupakkatuotteiden hallussapitoon ja käyttöön kouluaikana puututaan koulun ojentamiskeinoin järjestyssääntörikkeenä. Koulukohtaisesti sovitaan yhtenäiset käytänteet tilanteisiin puuttumisen osalta. Tupakkatuotteiden käyttö on kielletty perusopetusta antavien oppilaitosten sisätiloissa sekä käytössä olevilla ulkoalueilla. Koulutuksen järjestäjä asettaa näkyville tupakointikieltoa osoittavat opasteet sekä koulujen sisätiloihin että koulujen käytössä oleville ulkoalueille. Opasteet ovat ohjeena myös koulujen iltakäyttäjille ja muille koulussa asioiville. Koulun rehtori ja opettajat ovat velvollisia puuttumaan koulun alueella tupakoimiseen.

## 3.7. Odotustunnit

Perusopetuksen opetussuunnitelman mukaan kyyditysoppilaille voi tullaodotustunteja. Odotustunnit ovat ohjattua toimintaa koulun tiloissa. Opetuksen järjestäjä vastaa siitä, että odotustunteja valvova on ammattitaitoinen henkilö. Haapaveden yläkoulussa odotustunteja ei tule.

## 3.8. Oppilaan suojaaminen väkivallalta, kiusaamiselta ja häirinnältä.

Perusopetuksen opetussuunnitelman perusteissa ja arviointisuunnitelmassa on ohjeet oppilaiden suojaamiseksi väkivallalta, kiusaamiselta ja häirinnältä4. Väkivallan, kiusaamisen ja häirinnän ehkäisy sekä niihin puuttuminen kuuluvat kaikille perusopetuksessa työskenteleville. Paras tapa puuttua em. asioihin on kannustaa lapsia/nuoria kertomaan aikuiselle tapahtuneista tilanteista. Lasten/nuorten väkivaltaan, kiusaamiseen ja häirintään on puututtava välittömästi.

Yläasteen järjestyssäännöissä väkivalta, kiusaaminen ja häirintä kielletään.Koulussa puututaan aina ankarasti edellä mainittuihin asioihin. Jokaisella koulussa opiskelevalla ja työskentelevällä on ehdoton oikeus ruumiilliseen koskemattomuuteen. Kiusaamisella tarkoitetaan yhteen ja samaan oppilaaseen toistuvasti kohdistuvaa tahallisen vihamielistä käyttäytymistä. Kiusaaminen on sitä, kun yksi ja sama oppilas joutuu toistuvasti muiden kielteisen toiminnan kohteeksi. Kiusatulle oppilaalle aiheutetaan tahallaan ja toistuvasti pahaa mieltä.

---------------------------------------------------------------------------------------------------------------------

4 Oppilas- ja opiskelijahuoltolaki 13 § 2. mom. 4-kohta ja perusopetuslaki 29 § 3 mom. (1267/2013)

Tavoitteena on luoda turvallinen ja terve oppimisympäristö kaikille oppilaille. Oppilaille tehdään lukuvuoden alussa selväksi väkivallasta, koulukiusaamisesta ja häirinnästä aiheutuvat toimenpiteet. Oppilaan suojaamisessa tärkeintä on ennaltaehkäisevä toiminta. Toimintamalli liitteenä 2.

Väkivaltatilanteista ilmoitetaan aina lastensuojeluun ja rikosoikeudellisesti vastuussa olevien osalta myös poliisille. Vahingonkorvausvelvollisuus koskee kaikkia.

## 3.9. Toiminta äkillisissä kriiseissä ja uhka- ja vaaratilanteissa

Toiminta äkillisissä kriiseissä ja uhka- ja vaaratilanteissa on määrätty Perusopetuksen opetussuunnitelman perusteissa ja sitä on kuvattu kriisisuunnitelmassa. Perusopetuksen turvallisuutta ohjaavat työturvallisuuslaki ja sen mukainen työsuojelun toimintaohjelma, pelastuslain ja -asetusten edellyttämä ajan tasalla oleva pelastussuunnitelma5 ja kriisisuunnitelma. Koulun rehtori vastaa siitä, että perusopetuksen henkilökuntaa ja oppilaan huoltajia on tiedotettu em. turvallisuuteen liittyvistä ohjeista ja toimintamalleista.

Pelastussuunnitelmassa määritellään onnettomuuksien ehkäisyyn, tai onnettomuuteen/vaaratilanteeseen, liittyvät toimintatavat ja turvallisuussäädökset. Koulussa on määritelty turvallisuuteen liittyvät vastuualueet ja tehtävät. Pelastussuunnitelmassa kerrotaan myös, kuinka toimintavalmiutta erilaisissa uhka- ja vaaratilanteissa harjoitellaan. Pelastussuunnitelmassa on ohjeet tiedottamisesta huoltajille.

Jokaisessa perusopetuspaikassa on kriisisuunnitelma, joka sisältää erilaisia toimintamalleja kriisitilanteita varten. Toimintamalleilla pyritään auttamaan nopeaa tilanteeseen tarttumista ja antamaan tietoa, jota tarvitaan tapahtuman jatkotyöskentelyssä. Kriisisuunnitelmassa on määritelty kriisiryhmän vastuuhenkilöt. Kriisisuunnitelmassa on toimintaohjeet lapsen/nuoren surukriisiin, onnettomuuden jälkihoitoon, masentuneen lapsen/nuoren kohtaamiseen, kuolematapauksen sattuessa, perusopetuksen henkilöstön(auttajan) tukeminen kriisitilanteissa. Kriisisuunnitelma päivitetään ja arvioidaan säännöllisesti.

Lisäksi toimintaa arvioidaan koulukohtaisessa arviointisuunnitelmassa. Rikosasiat ilmoitetaan aina poliisille.

------------------------------------------------------------------------------------------------------------------------5 Pelastuslaki (379/2011) 15 § ja valtioneuvoston asetus pelastustoimesta (407/2011) 1 ja 2 §

# 4. Yksilökohtaisen oppilashuollon järjestäminen6

Yksilökohtaisen oppilashuollon tavoitteena on seurata ja edistää oppilaan kokonaisvaltaista kehitystä, terveyttä, hyvinvointia ja oppimista. Tärkeätä on myös varhaisen tuen turvaaminen ja ongelmien ehkäisy. Oppilaiden yksilölliset edellytykset, voimavarat ja tarpeet otetaan huomioon sekä oppilashuollon tuen rakentamisessa että koulun arjessa.

Yksilökohtaisen oppilashuollon järjestämisessä korostuu erityisesti luokanvalvojan rooli, sillä hän tuntee oppilaan kokonaisvaltaisesti. Hän seuraa luokan, oppilaan opintojen edistymistä ja kehittymistä. Yksittäisen oppilaan tai tietyn oppilasryhmän tuen tarpeen selvittämiseen ja opiskeluhuollon palvelujen järjestämiseen liittyvien asioiden käsittelemistä varten kootaan tapauskohtaisesti monialainen asiantuntijaryhmä.

## 4.1. Monialainen asiantuntijaryhmä

Asiankäsittely monialaisessa asiantuntijaryhmässä perustuu opiskelijan suostumukseen, ellei opiskelijalla ole edellytyksiä arvioida annettavan suostumuksen merkitystä, suostumuksen antaa huoltaja. Opiskelijan yksilöidyllä kirjallisella suostumuksella hänen asiansa käsittelyyn voi osallistua tarvittavia opiskelijahuollon yhteistyötahoja tai opiskelijan läheisiä, ellei opiskelijalla ole edellytyksiä arvioida itsenäisesti asian merkitystä, huoltaja tai muu laillinen edustaja voi antaa suostumuksen hänen sijastaan.

Opiskelijan omat toivomukset on otettava huomioon häntä koskevissa toimenpiteissä ja ratkaisuissa hänen ikänsä, kehitystasonsa ja muiden henkilökohtaisten ominaisuuksiensa mukaisesti. Alaikäisellä ja vajaavaltaisella on oikeus kieltää huoltajaa tai muuta laillista edustajaa osallistumasta itseään koskevan asian käsittelyyn ja saamasta häntä koskevia tietoja painavasta syystä, jos se ei ole selvästi vastoin hänen etuaan. Arvion edun vastaisuudesta tekee opiskeluhuollon henkilöstöön kuuluva sosiaali- tai terveydenhuollon ammattihenkilö. Huoltajalla ei oikeutta kieltää alaikäistä käyttämästä opiskeluhuollon palveluja.

Monialaisen asiantuntijaryhmän jäsenillä on oikeus pyytää neuvoa tarpeelliseksi katsomiltaan asiantuntijoilta. Konsultaatiota pyytävä saa ilmaista salassa pidettäviä tietoja. Tietoja, jotka ovat välttämättömiä virka-aputehtävän, toimeksiannon tai omaan lukuun muutoin suoritettavan tehtävän suorittamiseksi, saa antaa. Muitakin tietoja saa antaa, jos niiden poistaminen suuren määrän tai verrattavan syyn vuoksi ei ilmeisesti tarkoituksenmukaista. Annettujen tietojen salassapidosta ja suojaamisesta on varmistuttava asianmukaisesti.

---------------------------------------------------------------------------------------------------------------------

6 Oppilas- ja opiskelijahuoltolaki 13 § 2. mom. 2-kohta.

## 4.2. Laajat terveystarkastukset

Laajassa terveystarkastuksessa kouluterveydenhoitaja ja lääkäri arvioivat yhdessä oppilaan terveyden ja hyvinvoinnin lisäksi aina myös koko perheen hyvinvointia ja vanhemmat kutsutaan mukaan. Tarkastukseen sisältyy vanhempien haastattelu. Tarvittaessa tehdään yhteistyötä muiden oppilashuollon toimijoiden kanssa. Terveyden edistämisen lisäksi tavoitteena on tunnistaa mahdollisimman varhaisessa vaiheessa oppilaan ja hänen perheensä erityisen tuen tarpeet ja järjestää tarvittava tuki sekä seurata tilanteen edistymistä yhdessä laaditun suunnitelman mukaisesti.

## 4.3. Oppilaan sairauden vaatiman hoidon, erityisruokavalion tai lääkityksen järjestäminen koulussa

Kouluun tullaan terveenä, jotta oppilas voi osallistua perusopetuksen kaikkeen toimintaan. Oppilaan terveyden tilan muutoksista (esimerkiksi kuume, päänsärky, pahoinvointi yms.) ilmoitetaan huoltajille. Oppilaalle annetaan kotona tarpeellinen toipumisaika sairauden jälkeen. Opetushenkilöstöllä ei ole oikeutta lääkitä lasta äkillisissä sairastapauksissa. Lääkekuurin aikana huoltajat huolehtivat lääkityksestä.

Opettajalla tulee olla tieto sellaisista pitkäaikaissairauksista ja allergioista, jotka vaativat lääkehoitoa myös koulupäivän aikana. Huoltajat ovat velvollisia tiedottamaan ja ohjeistamaan koulua kirjallisesti sairauden hoidosta. Sopimus koulussa annettavasta lääkehoidosta tehdään liitteenä 3 olevalla lomakkeella. Jos oppilas tarvitsee sairauden hoidossa esim. insuliinipistoksia, työnantaja huolehtii, että koulussa pistoksista vastaava henkilö koulutetaan tehtävään. Lupa anotaan liitteenä 4 olevalla lomakkeella. Lääkehoidon toteuttaminen koulussa kirjataan liitteenä 5 olevaan toteuttamissuunnitelmaan. Ko. lomakkeita voidaan käyttää kaikissa pitkäaikaissairauksissa, jotka vaativat lääkehoitoa koulupäivän aikana.

Ruoka-aineallergioista tehdään kysely huoltajille lukuvuoden alussa. Oppilaan huoltajien

tulee ilmoittaa kirjallisesti ruoka-aineallergioista, ja niiden muutoksista, myös myöhemmin lukuvuoden aikana.

## 4.4. Yhteistyö tehostetun ja erityisen tuen, joustavan perusopetuksen ja sairaalaopetuksen yhteydessä

### 4.4.1. Yhteistyö tehostetun ja erityisen tuen yhteydessä

Yhteistyö tehostetun ja erityisen tuen yhteydessä on tärkeää, jotta oppilas ja hänen perheensä saavat kokonaisvaltaista tukea. Tällöin tukiverkostojen muodostaminen ja tiivistäminen on tärkeää. Koulun väki tarvitsee rinnalleen sosiaalityön ja terveydenhuollon ammattilaisia varsinkin silloin, kun oppilas tai koko perhe tarvitsee kokonaisvaltaisempaa tukea. Koulukuraattori ja -psykologi sekä -terveydenhoitaja ovat kaikkien koulujen käytössä.

Tehostettuun ja erityiseen tukeen liittyvien asiakirjojen  käsittelyyn ja laadintaan monialaisessa yhteistyössä oppilashuollon ammattihenkilöiden kanssa ei tarvita oppilaan tai hänen huoltajiensa suostumusta. Monialainen pedagoginen ryhmä käsittelee ja tekee päätökset tehostetusta tuesta sekä antaa oman lausuntonsa erityisestä tuesta.

### 4.4.2. Yhteistyö joustavan perusopetuksen yhteydessä

Haapaveden yläkoululla ei tällä hetkellä toimi joustavan perusopetuksen ryhmää. Pääperiaatteet on kuitenkin esitelty perusopetuksen opetussuunnitelmassa. Joustavan perusopetuksen toiminnassa korostuvat moniammatillinen sekä eri hallintokuntien ja organisaatioiden välinen yhteistyö, johon voivat osallistua mm. ammatilliset oppilaitokset ja lukiot, vapaan sivistystyön oppilaitokset sekä nuorten työpajat. Toiminnan suunnittelua ja organisointia varten voidaan muodostaa ohjausryhmä.

Joustavan perusopetuksen oppilaalle laaditaan oppimissuunnitelma tai tarkistetaan hänelle jo aiemmin laadittua oppimissuunnitelmaa. Suunnitelmassa kuvataan oppilaan joustavan perusopetuksen järjestäminen koulussa ja muissa oppimisympäristöissä, moniammatillinen yhteistyö, tarvittavat tuki- ja neuvontapalvelut sekä toiminnan seuranta.

Opetuksen järjestäminen moniammatillisesti edellyttää, että opettajan lisäksi toimintaan osallistuu nuorten sosiaalisen kasvun tukemiseen, perheiden kanssa tehtävään yhteistyöhön sekä muuhun tuki- ja neuvontatyöhön perehtynyt, opetuksen järjestäjän nimeämä henkilö tai henkilöitä.

### 4.4.3. Yhteistyö sairaalaopetuksen yhteydessä

Oikeus opetukseen kuuluu myös sairaalassa oleville lapsille. Peruskoululain 4 §:n mukaan sairaalan sijaintikunta on velvollinen järjestämään sairaalassa potilaana olevalle oppilaalle opetusta siinä määrin kuin hänen terveytensä ja muut olosuhteet huomioon ottaen on mahdollista.

Sairaalakouluon silta lapsen arkeen. Koulu on normaalia, ikätasoon kuuluvaa toimintaa vaikeassakin elämäntilanteessa. Koulu tukee tervettä puolta lapsen elämässä. Sairaus ei ole este opiskeluun. Lapsella on oikeus oppilaana oloon ja oppimiseen sairaalassa ollessaan. Sairaalaopetuksen määrä ja opetusjärjestelyt riippuvat oppilaan terveydentilasta. Lasten ja nuorten psykiatrisessa avo- tai osastohoidossa olevien oppilaiden opetus toteutetaan sairaalakoulussa pienryhmä- tai luokkamuotoisena erityisopetuksena. Sairaala- ja kotikoulu järjestävät yhteisiä neuvotteluja. Opettajat ja oppilashuollon henkilöt voivat olla myös puhelinyhteydessä sairaalakoulun henkilöstöön.

## 4.5. Oppilashuollollinen tuki kurinpitorangaistuksen tai opetukseen osallistumisen epäämisen yhteydessä

Yläkoulullahuolehditaan siitä, että oppilaalle, jolle on määrätty kurinpitorangaistus, tai jolta opetus on evätty jäljellä olevan työpäivän ajaksi järjestetään tarvittava oppilashuolto. Yläkoulussa opetustilanteesta poistetulle oppilaalle järjestetään asianmukainen valvonta. Erotetulle oppilaalle laaditaan opetussuunnitelmaan perustuva henkilökohtainen suunnitelma, jonka mukaan opetus toteutetaan ja oppimista seurataan. Koulusta erottamisesta tiedotetaan myös sosiaalihuoltoa (lastensuojelulaki 24 §:n 2 momentti).

## 4.6. Asiantuntijaryhmän     kokoaminen ja suostumuksen hankkiminen sekä ryhmän yhtenäiset menettelytavat yksittäistä oppilasta koskevan asian käsittelyssä

1. pyydetään opiskelijan suostumus
2. ellei opiskelijalla ole edellytyksiä arvioida annettavan suostumuksen merkitystä, suostumuksen antaa huoltaja
3. opiskelijan yksilöidyllä kirjallisella suostumuksella hänen asiansa käsittelyyn voi osallistua tarvittavia opiskelijahuollon yhteistyötahoja tai opiskelijan läheisiä
4. ellei opiskelijalla ole edellytyksiä arvioida itsenäisesti asian merkitystä, huoltaja tai muu laillinen edustaja voi antaa suostumuksen hänen sijastaan.

## 4.7. Oppilashuoltokertomusten laatiminen ja säilytys

Kun yksittäisen opiskelijan opiskeluhuollon asiaa käsitellään monialaisessa asiantuntijaryhmässä, asiantuntijaryhmän vastuuhenkilön on kirjattava tarpeelliset tiedot opiskeluhuoltokertomukseen. Myös muut asiantuntijaryhmän jäsenet voivat tehdä tällaisia kirjauksia salassapitovelvoitteiden estämättä. Oppilashuoltokertomukset talletetaan pääsääntöisesti sähköiseen oppilashuoltorekisteriin, Efficaan tai tarvittaessa kirjallisena rehtorin kansliaan. Opiskeluhuoltokertomus laaditaan jatkuvaan muotoon aikajärjestyksessä eteneväksi ja siihen kirjataan yksittäisen opiskelijan:

* nimi, henkilötunnus, kotikunta ja yhteystiedot sekä alaikäisen tai muutoin vajaavaltaisen opiskelijan huoltajan tai muun laillisen edustajan nimi ja yhteystiedot;
* asian aihe ja vireillepanija;
* opiskelijan tilanteen selvittämisen aikana toteutetut toimet;
* tiedot asian käsittelystä opiskeluhuoltoryhmän kokouksessa, kokoukseen osallistuneet henkilöt ja heidän asemansa, kokouksessa tehdyt päätökset, päätösten toteuttamissuunnitelma sekä toteuttamisesta ja seurannastavastaavat tahot;
* toteutetut toimet;
* kirjauksen päivämäärä sekä kirjauksen tekijä ja hänen ammatti- tai virka-asemansa.

Jos sivulliselle annetaan opiskeluhuoltokertomukseen sisältyviä tietoja, asiakirjaan on lisäksi merkittävä, mitä tietoja, kenelle sivulliselle ja millä perusteella tietoja on luovutettu.

## 4.8. Yhteistyö koulun ulkopuolisten palvelujen ja yhteistyökumppaneiden kanssa

### 4.8.1. Yhteistyö lastensuojelun kanssa

**Yhteistyö lastensuojelun kanssa** pohjautuu usein lastensuojeluilmoituksen tekemiseen. Lastensuojelulaissa on määritelty ilmoitusvelvollisuus lapsesta, joka voi huonosti. Lain mukaan lastensuojeluilmoitus on tehtävä silloin, kun lapsen hoidon, huolenpidon, kehitystä vaarantavat olosuhteet tai lapsen oma käyttäytyminen edellyttävät lastensuojelutarpeen selvittämistä. Lastensuojeluilmoituksen tekeminen on tärkeää, jotta lapsiin kohdistuvat laiminlyönnit, heitä uhkaavat tekijät tai heitteillejättö voitaisiin havaita mahdollisimman varhain ja auttaa lasta sekä perhettä. Syitä huolestua oppilaan hyvinvoinnista ovat esimerkiksi:

* oppilas on usein ulkona epätavallisina aikoina tai hänen vaatetuksensa ei ole usein säiden mukainen
* oppilaan käyttäytyminen on normaalista poikkeavaa (vetäytyvää, apaattista tai aggressiivista)
* oppilas kertoo koulussa, ettei saa kotona ruokaa
* oppilas kertoo häneen kohdistuvasta väkivallasta /jos oppilaassa havaitaan väkivallan jälkiä
* huoltajat ovat lapsen seurassa vahvassa humalassa tai huumausaineiden vaikutuksen alaisena, tai mielenterveys- tai muut ongelmat vaikuttavat vaarantavasti lapsen kasvuun ja kehitykseen
* oppilas on päihtynyt tai huumausaineiden vaikutuksen alainen

Kun perusopetuksessa herää epäily lapsen hyvinvoinnista. Opettaja dokumentoi asiasta ja tiedottaa rehtoria. Lastensuojeluilmoituksen tekee henkilö, jolle herää huoli oppilaan hyvinvoinnista. Jos oppilaassa havaitaan väkivallan jälkiä, hänet ohjataan terveydenhoitajalle tai terveyskeskukseen. Ilmoitus tehdään sosiaalitoimeen. Vastuu lapsen asianhoidosta siirtyy sosiaalitoimeen. Sosiaalitoimi huolehtii opettajan tiedonsaantioikeudesta koulunkäyntiin liittyvistä asioista esim. tukitoimista koulussa. Laki velvoittaa opettajaa tekemään lastensuojeluilmoituksen silloin, kun epäilys lastensuojelutarpeesta herää. Jos lastensuojeluilmoituksen tekijänä on viranomainen, perheellä on oikeus saada tietää lastensuojeluilmoituksen tekijä. Lastensuojeluilmoituksen voi tehdä puhelimitse tai kirjallisesti. Ilmoitusvelvollisuuden kynnys on matalammalla kuin huostaanoton ja sijaishuollon järjestämisessä. Lastensuojeluilmoituksen voi tehdä myös siten, että lapsen vanhemmat ovat läsnä, kun työntekijä soittaa sosiaaliviranomaisille. Epäselvissä tilanteissa otetaan yhteyttä koulukuraattoriin tai sosiaalityöntekijään.

### 4.8.2. Yhteistyö muiden yhteistyökumppaneiden kanssa

Yhteistyötä poliisin kanssa tehdään tarvittaessa esim. virka-apupyynnöt. Yhteistyö nuorisotoimen kanssa tehdään esimerkiksi siten, että etsivä nuorisotyöntekijä hakee oppilaan kouluun. Yhteistyö erikoissairaanhoidon kanssa toteutuu oppilaskohtaisissa palavereissa.

# 5. Oppilashuollon yhteistyön järjestäminen oppilaiden ja heidän huoltajiensa kanssa7

Kodin ja koulun yhteistyö on edellytys onnistuneelle opiskelun tukemiselle. Huoltajille on tarjottava mahdollisuus osallistua lapsensa opiskelun suunnitteluun ja heille on tiedotettava tämän edistymisestä opinnoissaan. Yhteistyölle on tärkeää, että opettajat ja vanhemmat löytävät keskinäisen luottamuksen. Koulun ja kodin roolit tulee selkeyttää molemmille osapuolille.

Huoltajien kanssa tehtävä yhteistyö korostuu, kun oppilas tarvitsee oppilashuollollista tukea opintoihinsa. Kaikissa oppilaalle tehtävissä ja käsiteltävissä asiakirjoissa tehdään yhteistyötä huoltajien kanssa. Huoltajia on kuultava ennen erityistä tukea koskevan päätöksen tekemistä, ja jos oppilaan opiskelu järjestetään erityisin opetusjärjestelyin. Huoltajalla on oikeus tulla kuulluksi myös, jos oppilasta ollaan jättämässä vuosiluokalle oppilaan yleisen koulumenestyksen vuoksi.

Lisäksi huoltajalla on oikeus tulla kuulluksi ennen kurinpitorangaistuksen antamista oppilaalle ja saada ilmoitus muista oppilaaseen kohdistetuista ojentamisista. Huoltajalla on oikeus seurata opetusta, joka on julkista.

# 6. Oppilashuoltosuunnitelman toteuttaminen ja seuraaminen8

Opetuksen ja koulutuksen järjestäjäkohtaisesta opiskeluhuollon yleisestä suunnittelusta, kehittämisestä, ohjauksesta ja arvioinnista vastaa monialaisen opiskeluhuollon ohjausryhmä, NUTE-ryhmä. Koulun ja oppilaitoksen opiskeluhuollon suunnittelusta, kehittämisestä, toteuttamisesta ja arvioinnista vastaa oppilaitoskohtainen opiskeluhuoltoryhmä. Vastuu ryhmien toiminnasta on rehtoreilla, jotka kokoavat ryhmien toiminnasta palautetta oppilailta, opettajilta, huoltajilta sekä eri oppilashuollon eri toimijoilta. Oppilashuollon toimintaa arvioidaan ohjausryhmässä lukuvuoden päättyessä. Keskeisistä tuloksista tiedotetaan oppilaille, huoltajille ja yhteistyötahoille. Opetuksen järjestäjä vastaa yhteistyössä opetustoimen ja sosiaali- ja terveystoimen oppilashuolto-palveluista vastuussa olevien viranomaisten kanssa oppilashuollon kokonaisuuden omavalvonnan toteutamisesta9.

---------------------------------------------------------------------------------------------------------------------

7 Oppilas- ja opiskelijahuoltolaki 13 § 2. mom. 3-kohta.

8 Oppilas- ja opiskelijahuoltolaki 13 § 2. mom. 5-kohta.

9 Oppilas- ja opiskelijahuoltolaki 26 § 1mom.

                                                Liite 1

**Haapaveden kaupungin peruskoulun yläkoulun  järjestyssäännöt** (Päivitetty keväällä 2014)

**Yleistä**

Oppilaan tulee osallistua perusopetukseen, jollei hänelle ole erityisestä syystä tilapäisesti myönnetty vapautusta. Oppilaan on suoritettava tehtävänsä tunnollisesti ja käyttäydyttävä asiallisesti. Esimerkiksi tervehtiminen ja sopiva puhuttelu kuuluvat hyvään käytökseen. Järjestyssäännöillä pyritään takaamaan turvallisuus, työrauha ja viihtyvyys. Me kaikki kouluyhteisön jäsenet olemme vastuussa omasta ja työyhteisömme hyvinvoinnista. Henkinen tai ruumiillinen väkivalta tai kiusanteko on ehdottomasti kielletty kaikilta kouluyhteisön jäseniltä. Kiusaamisesta on heti ilmoitettava opettajalle, rehtorille, kuraattorille tai kouluyhteisön muulle aikuiselle jäsenelle. Koulunkäyntiin liittyvissä huolissa oppilas voi kääntyä huoltajansa, luokanvalvojansa, opettajien, kuraattorin, terveydenhoitajan, opinto-ohjaajan tai rehtorin puoleen. Jos ongelmia ilmenee, huoltajien toivotaan ottavan yhteyttä kouluun. Tapaturman sattuessa siitä tulee välittömästi ilmoittaa lähimmälle opettajalle.

**II Koulualue ja kouluaika**

Koulualueella tarkoitetaan koulurakennuksia ja muita mahdollisia opetustiloja sekä niiden piha-alueita.

 Kouluajaksi lasketaan lukujärjestyksen mukainen työpäivä. Kouluajaksi lasketaan myös muut koulun järjestämät tilaisuudet, kuten retket, luokkaretket, leirikoulut, tutustumiskäynnit, kerhot, illanvietot, työharjoittelu yms.

**III Päivittäinen työskentely**

**1. Oppitunnit**

Oppitunnit alkavat ja päättyvät täsmällisesti koulun työjärjestyksessä ilmoitettuna ajankohtana. Oppitunnit loppuvat kellonsoittoon. Työpäivä aloitetaan lyhyellä koulutyötä tukevalla päivänavauksella. Jos oppilas myöhästyy ensimmäiseltä oppitunnilta, hän odottaa käytävällä päivänavauksen loppumista. Myöhästyjä esittää anteeksipyynnön ja kertoo syyn myöhästymiseensä.

 Ennen oppitunnin alkamista oppilaat odottavat opettajaansa luokkansa edessä. Päällysvaatteet laitetaan käytävän naulakkoon. Rahaa ja arvotavaraa ei tule jättää taskuihin eikä käytävällä oleviin laukkuihin.

 Omien eväiden syöminen ja juominen oppitunneilla on kielletty. Virvoitusjuominen, mehujen, karkkien, sipsien ja energiajuomien käyttö koulussa voidaan kieltää, jos ne aiheuttavat haittaa koulun siisteydelle tai muulle toiminnalle

 Erikoisluokissa (esimerkiksi kotitalous, tekstiili- ja tekninen työ) noudatetaan opettajan antamia työturvallisuusohjeita.

**2. Välitunnit**

Välitunnilla ollaan ulkona, mikäli valvovat opettajat eivät anna lupaa oleskella sisällä. Reppu jätetään sen luokan viereen, josta on lähdetty, tai otetaan mukaan välitunnille. (Ei lähdetä kuljettamaan seuraavan tunnin luokan eteen.) Sen jälkeen ulos mennään ripeästi lähimmästä ovesta. WC-tiloissa ei oleskella tarpeettomasti.

 Pakkasella (-15° C tai enemmän) oppilaat saavat tulla aamulla suoraan sisälle ja oleskella käytävässä. Pakkasraja on voimassa myös välitunneilla. Huonolla säällä voidaan olla sisällä, mikäli valvovat opettajat antavat siihen luvan. Lakkeja ei käytetä sisätiloissa.

 Kylmällä säällä liikuntatunneilla olleet oppilaat saavat olla seuraavan välitunnin sisällä heille osoitetulla paikalla. Käytännöstä sovitaan erikseen liikunnanopettajien kanssa.

 Välitunnilla ollaan koulun alueella. Kouluaikana ei koulun alueelta saa poistua ilman opettajan lupaa. Välitunnilla kirjastoon saa mennä ainoastaan opettajan antamalla kirjallisella luvalla, joka näytetään ulkovalvojalle.

 Kivien, lumipallojen yms. heitteleminen on kielletty. Paperit ja muut roskat laitetaan roska-astiaan. Syljeskely ei kuulu hyviin tapoihin.

 Polkupyörät ja muut kulkuvälineet laitetaan niille varatuille paikoille, eikä niitä saa käyttää kouluaikana ilman lupaa. Oleskelu välitunnilla polkupyörille ja muille kulkuvälineille varatuilla paikoilla on kielletty. Kulkuvälineet ovat koulun pihalla omistajansa vastuulla.

**3. Työrauha**

Oppilaan tulee noudattaa opettajan ja muun koulun henkilökunnan antamia ohjeita. Jokaisen tulee käyttäytyä asiallisesti. Kukaan ei saa häiritä koulutyötä eikä kohdella ketään loukkaavasti ja väkivaltaisesti. Kännyköiden, soittimien ja muiden häiritsevien esineiden esilläpito ja käyttö oppitunnin aikana on kielletty. Opettajalla on oikeus ottaa pois häiritsevät aineet ja esineet.

**4. Ruokailu**

Ruokailuun mennään hyvässä järjestyksessä opettajan ohjeita noudattaen. Ruokajonossa ei etuilla. Ruokailussa käyttäydytään asiallisesti. Ruokaa otetaan sen verran, että lautasen jaksaa syödä tyhjäksi. Jokainen nostaa tuolinsa ja palauttaa astiat ja roskat siististi.

 Välipalalle mennään heti välitunnin alkaessa ja välipalan jälkeen mennään pihalle.

**5. Omaisuus**

Koulun tai toisen henkilön omaisuutta ei saa vahingoittaa. Koulun laitteita oppilas ei saa käyttää/käsitellä ilman lupaa. Vahingosta on heti ilmoitettava opettajalle tai muulle henkilökunnalle. Tahallisesti tai epäasianmukaisella toiminnalla aiheutetut vahingot on korvattava vahingonkorvauslain mukaisesti. Opettaja ja rehtori voi kasvatuksellisista syistä määrätä oppilaan siivoamaan aiheuttamansa sotkut.

**6. Koulumatkat**

Noudatetaan liikennesääntöjä ja hyviä tapoja. Linja-autoihin mennään ja niistä poistutaan rauhallisesti ja etuilematta. Valvojan/kuljettajan ohjeita on noudatettava. Koulu ilmoittaa tietoonsa tulleista häiriöistä huoltajille.

**7. Poissaolot**

Oppilas ei saa olla poissa ilman pätevää syytä, eikä poistua koulusta kesken työpäivän ilman lupaa. Jos oppilas jää saapumatta kouluun, hänen huoltajansa on velvollinen mahdollisimman pian ilmoittamaan poissaolon syyn luokanvalvojalle. Jollei ilmoitusta ole tehty kolmen päivän kuluessa, luokanvalvoja selvittää syyn poissaoloon.

 Poissaolon syyksi kelpaa vain sairaus tai luokanvalvojan (1-3 pv) tai rehtorin (yli 3 pv) antama lupa. Muut poissaolot tilastoidaan luvattomiksi.

 Poissaolija on velvollinen ottamaan selvää ja huolehtimaan läksyistä. Lomamatkat tulisi sijoittaa koulun loma-ajoiksi.

 Poissaolosta on toimitettava luokanvalvojalle tieto Wilman kautta.

**8. Arvoesineet ja luvattomat tavarat**

Arvoesineiden ja rahan tarpeeton tuominen kouluun ei ole suotavaa. Koulu ei vastaa kadonneesta omaisuudesta. Kuvaaminen ja äänittäminen ilman lupaa kielletty. Teräaseiden ja muiden aseiden hallussapito kouluaikana on kielletty. Tulentekovälineiden tuonti koululle on kielletty.

 Opettajalla on oikeus takavarikoida tuntia häiritsevät ja vaaralliset esineet. Opettajalla ja rehtorilla on oikeus tutkia oppilaan tavarat tietyissä tapauksissa. Takavarikoidut esineet palautetaan joko oppilaalle tai hänen huoltajalleen.

**IV Tupakointi ja päihteet**

Tupakointi ja nuuskan käyttö kouluaikana on kielletty.

 Alkoholin, huumeiden ja niihin rinnastettavien aineiden hallussapito sekä niiden käyttö ja vaikutuksen alaisena oleminen on kielletty.

 Opettajilla ja rehtorilla on oikeus ottaa pois kielletyt esineet ja aineet.

**V Seuraamukset ja rangaistukset**

Läksynsä laiminlyönyt oppilas voidaan jättää tekemään niitä koulupäivän jälkeen enintään tunniksi kerrallaan valvonnan alaisena.

 Oppilas, joka häiritsee opetusta tai muutoin rikkoo koulun järjestystä, menettelee vilpillisesti tai kohtelee muita oppilaita tai koulun henkilökuntaa epäkunnioittavasti tai heidän ihmisarvoaan loukkaavasti, voidaan ensisijaisena toimenpiteenä määrätä osallistumaan yhteensä enintään kaksi tuntia kestävään kasvatuskeskusteluun.

Kurinpitosäännökset  Peruskoululaki 36§

 Jos oppilas ei noudata koulun järjestyssääntöjä tai käyttäytyy muuten epäasiallisesti, opettaja voi nuhdella oppilasta, poistaa hänet luokasta tai määrätä enintään kaksi tuntia jälki-istuntoa. Jälki-istunnossa voidaan teettää kirjallisia tai suullisia tehtäviä, harjoituksia ja tehtäviä, joiden tulee olla kasvatusta, opetusta ja kehitystä tukevia, oikeassa suhteessa oppilaan tekoon tai laiminlyöntiin sekä ikä ja kehitystaso huomioon ottaen oppilaalle sopivia. Oppilas voidaan myös velvoittaa istumaan hiljaa jälki-istunnon ajan.

 Oppilaan osallistuminen opetukseen voidaan evätä enintään jäljellä olevan työpäivän ajaksi. Jos rikkomus on vakava tai jos oppilas jatkaa edellä tarkoitettua epäasiallista käyttäytymistä jälki-istunnon tai kirjallisen varoituksen saatuaan, oppilas voidaan erottaa enintään kolmeksi kuukaudeksi.

**Kasvatuskeskustelu (järjestyssääntöjen liite 1)**

Perusopetuslaissa säädetään oikeudesta puuttua oppilaan asiattomaan tai häiritsevään käyttäytymiseen. Kasvatuskeskustelu on uusi ja ensisijainen keino puuttua oppilaan häiritsevään ja epäasiallisen käyttäytymiseen. Laki perusopetuslain muuttamisesta, 35 a § Koulussamme kasvatuskeskustelu etenee tiettyjen vaiheiden kautta.

**Kasvatuskeskustelun vaiheet:**

**1)** Opettaja huomauttaa oppilasta asiattomasta tai häiritsevästä käyttäytymisestä.

**2)** Jos oppilas ei muuta käyttäytymistään tai häntä joudutaan toistuvasti huomauttamaan käyttäytymiseen liittyvistä asioista, hänen kanssaan pidetään **kasvatuskeskustelu.**

Kasvatuskeskustelu pidetään oppilaan, keskustelun määränneen opettajan ja luokanvalvojan (tai muu aikuinen) kesken. Keskustelun aikana oppilas soittaa huoltajalle opettajien läsnäollessa.

Kasvatuskeskustelu pyritään pitämään samana tai seuraavana päivänä joko ennen koulupäivän alkua tai koulupäivän jälkeen. Ajankohta sovitaan yhdessä oppilaan kanssa.

Keskustelu kirjataan Wilmaan, jossa huoltajat merkitsevät saaneensa asian tiedoksi.

**3**) Jos oppilaan käyttäytyminen on jatkossakin asiatonta ja häiritsevää kutsutaan huoltaja/t koululle yhteiseen ns. toiseen kasvatuskeskusteluun. Tässä kasvatuskeskustelussa ovat läsnä oppilas ja hänen huoltajansa sekä rehtori/apulaisrehtori ja oppilaan luokanvalvoja.

Mikäli asiaton tai häiritsevä käyttäytyminen jatkuu kasvatuskeskusteluiden jälkeen, siirrytään asteittain muihin rangaistuksiin, joita ovat jälki-istunto, kirjallinen varoitus jne.

**Milloin oppilas joutuu kasvatuskeskusteluun?**

Oppilaan kanssa käydään kasvatuskeskustelu, jos hän

* + myöhästyy tai on luvattomasti poissa oppitunneilta (kolme kertaa)
	+ häiritsee toistuvasti oppitunneilla
	+ laiminlyö toistuvasti koulutehtävien tekemisen
	+ käyttäytyy tai puhuu epäasiallisesti
	+ nahistelee
	+ tuo tulentekovälineitä kouluun
	+ oleskelee ja  viivyttelee toistuvasti sisällä välitunneilla
	+ käyttää toistuvasti, ilman lupaa puhelinta oppitunneilla
	+ rikkoo muuten koulun sääntöjä

Tietyistä rikkeistä (tupakointi, lumipallojen heittely, koulualueelta poistuminen, kiusaaminen, lunttaaminen/plagiointi, ilkivalta, varastaminen, luokasta poistaminen, teräaseen tuominen kouluun) seuraa **heti kasvatuskeskustelu.**

**Järjestyssääntöjen liite 2**

**Vaaralliset esineet**

Oppilas ei saa tuoda kouluun eikä työpäivän aikana pitää hallussa sellaista esinettä tai ainetta, jonka hallussapito on laissa kielletty. Alaikäisiltä kiellettyjä ovat muun muassa alkoholilain sekä tupakkalain mukaiset tuotteet. Kaikilta on kielletty muun muassa toisen vahingoittamiseen soveltuvat esineet tai aineet. Kielto koskee myös kaikkia muita sellaisia esineitä ja aineita, joilla voidaan vaarantaa turvallisuutta tai jotka erityisesti soveltuvat omaisuuden vahingoittamiseen.

**Tarkastusoikeuden sekä poisotto-oikeuden perusteet**

Poisottaminen, tarkastaminen ja voimakeinojen käyttö ovat poikkeuksellisia keinoja. Toteutus on tehtävä mahdollisimman turvallisesti ja hienotunteisesti. Jos opettaja tai rehtori turvautuu poisottamisessa voimakeinoihin, hänen tulee antaa kirjallinen selvitys opetuksen järjestäjälle. Oppilaan tarkastaminen ja esineiden ja aineiden haltuun ottaminen tulee aina kirjata ja ilmoittaa huoltajalle.

**Opettajan ja rehtorin oikeudet ja velvollisuudet tarkastuksissa ja poisottamisissa**

Opetuksen tai muun koulun toiminnan aikana rehtorilla tai opettajalla on oikeus pyytää oppilasta antamaan pois kielletty, turvallisuutta vaarantava tai vaarallisena pidetty esine tai aine. Ellei hän suostu, opettaja ja rehtori saavat yksin tai yhdessä ottaa sen haltuunsa oppilaalta. Opettaja ja rehtori voivat käyttää voimakeinoja, jos oppilas tekee vastarintaa. Voimakeinojen on oltava oikeassa suhteessa oppilaan ikään ja tilanteen uhkaavuuteen.

 Poisottamisessa voidaan käyttää oppilaan kiinni pitämistä. Mikäli vastarinta on voimakasta, on suositeltavaa pyytää poliisi paikalle turvallisuuden vuoksi. Lisäksi oppilaalta saa pyytää ja ottaa pois välttämättömiä voimakeinoja käyttäen myös esineitä ja aineita, joita käytetään oppimisen tai opetuksen häiritsemiseen. Häirinnän on oltava tosiasiallista. Niitä ei saa ottaa sillä perusteella, että niitä mahdollisesti voidaan käyttää häirintään.

**Oikeus tarkastaa oppilaan tavarat**

Jos oppilas kieltäytyy luovuttamasta pyydettyjä, turvallisuutta vaarantavia, kiellettyjä aineita ja esineitä, joiden hallussapito on ilmeistä, opettajalla ja rehtorilla on oikeus opetuksessa tai muussa koulun toiminnassa tarkastaa oppilaan tavarat, hänen hallinnassaan olevat koulun säilytystilat ja päällisin puolin hänen vaatteensa. Tarkastamisessa ei saa käyttää voimakeinoja. Oppilaalle on ennen tarkastusta ilmoitettava tarkastuksen syy. Luotettava tieto voi olla toisen rehtorin, opettajan, oppilaan tai koulun henkilökuntaan kuuluvan näköhavainto tai oppilaan omaisen tai toisen viranomaisen ilmoitus. Tarkastajan on oltava oppilaan kanssa samaa sukupuolta. Tarkastuksessa tulee olla tarkastajan lisäksi läsnä myös toinen täysi-ikäinen koulun henkilökuntaan kuuluva. Tämän saa oppilas pyynnöstään valita, jos tämä henkilö on mahdollista saada paikalle. Näistä tarkastuksen suorittamistavoista voidaan poiketa, mikäli asian kiireellinen luonne ja turvallisuus ehdottoman välttämättömästi sitä vaativat. Tarkastaminen suositellaan toteutettavaksi rehtorin huoneessa tai käytävällä, kun muut oppilaat tai opiskelijat ovat jo menneet luokkiin. Laukkua tutkittaessa sen sisältöä ei pidä paljastaa muille oppilaille. Tarkastusta tehtäessä on syytä muistaa, että oikeutta esineen tai aineen pois ottamiseen oppilaan vaatetuksen ja ihon väliseltä alueelta ei ole. Tällöin poisottaminen kuuluu aina poliisille. Samoin poliisille kuuluu aina vaatteiden päällisin puolin tunnustelu erogeeniseksi luokiteltavien alueiden kohdalta. Tarkastusta tehtäessä on oltava erityisen varovainen.

**Kiellettyjen ja vaarallisten esineiden ja aineiden luovuttaminen ja hävittäminen**

Haltuun otetut kielletyt tai vaaralliset esineet tai aineet luovutetaan oppilaalle tai hänen huoltajalleen mahdollisimman pian, kuitenkin viimeistään kyseisen työpäivän päätteeksi. Vain huoltajalle voidaan luovuttaa esimerkiksi alaikäiseltä pois otetut tupakkatuotteet ja alkoholi sekä tuotteet, joiden alaikäiselle luovuttamisen ei arvioida olevan turvallista niiden käyttötarkoitus huomioon ottaen. Luovutus oppilaan ja huoltajan sijaan tulee tehdä poliisille välittömästi aina silloin, kun on kyse huumausaineista, ampuma-aseista, aseen osista tai muusta vastaavasta. Luovutukseen asti esine tai aine tulee säilyttää huolellisesti. Jos huoltaja ei kolmen kuukauden kuluessa esineen tai aineen huostaanottoa koskevasta ilmoituksesta nouda sitä, se voidaan todisteellisesti hävittää. Esineiden ja aineiden luovuttaminen ja hävittäminen tulee aina kirjata.

**Peruskoulussa häirintään käytetyn esineen tai aineen luovuttaminen**

Peruskoulussa pois otettu häirintään käytetty esine tai aine tulee luovuttaa oppilaalle oppitunnin tai koulun tilaisuuden päättymisen jälkeen. Vain jos on todennäköistä, että häirintä oppitunnin jälkeen jatkuu, esine tai aine voidaan luovuttaa oppilaalle viimeistään työpäivän päättyessä.

Peruste: Laki perusopetuksen muuttamisesta 2014

 Liite 2

**Toimintamalli kiusaamisen, häirinnän ja väkivallan ehkäisemiseksi**:

1. Ennaltaehkäisevä toiminta
2. Selvittelytoiminta
3. Toimenpiteet

1. Ennaltaehkäisevä toiminta

a) Koulun toimintamallista (oppilaat, kodit) tiedotetaan oppilaille ja heidän koteihin.

b) Oppilaille tehdään kiusaamista kartoittava kysely. Kyselyn avulla saadaan selville kiusaamisen määrää ja sen kautta voidaan miettiä jatkotoimenpiteitä. Kysely tehdään internetissä KiVa Koulu –ohjelmaan liittyen kerran vuodessa. Luokanvalvoja voi teetättää kiusaamiskyselyn myös omatoimisesti omalle luokalleen. Kyselyistä tehdään yhteenveto ja mahdolliset kiusaamistapaukset viedään asiaa eteenpäin koulukohtaiseen oppilashuoltoryhmään.

c) Luokissa keskustellaan kiusaamisesta ja siihen liittyvistä ryhmämekanismeista sekä

koko ryhmän vastuusta oman luokanvalvojan kanssa (esim. KiVa Koulun-tuntimallit).

d) Luokissa laaditaan häirinnän, kiusaamisen ja väkivallan vastaiset säännöt oman luokanvalvojan kanssa.

e) Ryhmäyttäminen, erilaisten yhteishenkeä nostattavien leikkien ja pelien avulla esim. KiVa Koulu-materiaalit.

f) Tarvittaessa voidaan tehostaa välituntivalvontaa.

g) Kodin ja koulun toivotaan olevan tiiviisti yhteistyössä niin opiskeluun kuin esim. kiusaamiseen liittyvissä asioissa. Mikäli lapsi kertoo kotona koulussa tapahtuneesta väkivallasta, kiusaamisesta tai häirinnästä, toivotaan sen tiedon kulkeutuvan myös koululle. Samoin koululta lähtee aina tieto koteihin em. tilanteista.

2. Selvittelytoiminta

Kiusaamis-, häirintä- ja väkivaltatilanteisiin puututaan heti. Kaikki kouluyhteisön aikuiset ovat velvoitettuja puuttumaan havaitsemiinsa em. tilanteisiin. Myös vanhempia rohkaistaan ottamaan yhteyttä kouluun em. tapauksissa.

a ) Kuka puuttuu

Se, joka tietää kiusaamisesta, väkivallasta tai häirinnästä on velvollinen puuttumaan asiaan

* opettajat, koulunkäyntiohjaajat sekä muu koulun väki
* oppilaan vanhempi, joka tietää em. tapahtumista on velvollinen ilmoittamaan luokanopettajalle / rehtorille tapauksesta
* oppilailla on velvollisuus kertoa asiasta vanhemmalle / opettajalle /oppilaanohjaajalle / kuraattorille / terveydenhoitajalle / rehtorille. Oppilaan tulee kertoa jollekin aikuiselle, jolle hänestä tuntuu helpoimmalta puhua ja aikuinen vie asiaa eteenpäin saatuaan tiedon. Oppilas voi ottaa yhteyttä myös sähköpostitse tai tekstiviestillä, pääasia on, että asia tulee tietoon.

b) Kiusaamis-, väkivalta- tai häirintätapauksen selvittely

* Tilanteen havainneen henkilön tulee puuttua asiaan välittömästi, lopettaa tilanne heti ja ottaa yhteyttä luokanvalvojaan.
* Luokanvalvojan tulee selvittää asia mahdollisimman pian: mitä on tapahtunut, kuka ollut mukana ja pyytää tarvittaessa lisäapua tilanteen selvittämiseksi.
* Em. tlanteet tulee selvittää aina rauhallisesti ja puolueettomasti, mutta jämäkästi. Keskeinen viesti on oltava: Tiedän tapahtuneesta ja vaadin, että siitä on tultava heti loppu.
* Keskustelut pidetään mahdollisimman pian, kiusatun ja kiusaajan kanssa samana päivänä, kun tieto kiusaamisesta, häirinnästä tai väkivallasta on saatu ja yhteiskeskustelu samana päivänä tai seuraavana. Ajat sovitaan opettajan tai muiden työntekijöiden aikataulujen mukaan, kuitenkin mahdollisimman nopeasti. Tavoite on saada kiusaaminen, häirintä tai väkivalta loppumaan ja saada tilanne selvitetyksi. Mitä nopeammin asiaan tartutaan, sitä paremmin tavoitteet toteutuvat.

3. Toimenpiteet

1. Kasvatuskeskustelu kiusaajan, häiritsijän tai väkivaltaisesti käyttäytyvän kanssa

* Selvitetään tapahtumien kulku keskustellen, mitä on tapahtunut.
* Pyritään saamaan kiusaajalle ymmärrys siitä, että kiusatulla on paha olo.
* Selvitetään, ymmärtääkö tekijä, miltä itsestä tuntuisi vastaavassa tilanteessa.
* Pyritään siihen, että tekijä itse ehdottaa, mitä hän voisi tehdä asian lopettamiseksi.
* Tarjotaan tarvittaessa apua esim. keskustelukäyntejä kuraattorilla ja/tai koulupsykologilla.
* Vaaditaan, että kiusaaminen, häirintä tai väkivalta loppuu heti ja tilannetta seurataan tarkasti

2. Keskustelu kiusatun tai uhrin kanssa

* Selvitetään tapahtumien kulku
* Vakuutetaan, että kiusaamisen, häirinnän tai väkivallan ilmitulo on oikein, ja että hänen turvallisuudesta pidetään huoli.
* Etsitään yhdessä selviytymiskeinoja ja tarjotaan kiusatulle/uhrille tukea ja turvaa.
* Tarjotaan tarvittaessa apua esim. keskustelukäyntejä kuraattorilla ja/tai koulupsykologilla.
* Kerrotaan miten asiassa nyt edetään.
* Vaaditaan, että kiusattu/uhri tulee HETI kertomaan, jos kiusaaminen, häirintä tai väkivalta jatkuu.

3. Järjestetään mahdollisesti yhteinen tapaaminen kaikkien osapuolten kanssa

* Keskustelussa yhteen sovitetaan eri osapuolten näkemykset
* Sovitaan kiusaamisen, häirinnän tai väkivallan lopettamisesta, mahdollisista rangaistuksista ja korvauksista.
* Sovitaan seurantatoimenpiteistä ja –aikataulusta.

4. Seuranta

* Jos kiusaaminen, häirintä tai väkivalta loppuu, käsittely päättyy ja neuvotaan kiusattua/uhria tulemaan itse kertomaan heti, jos jotakin uutta asiassa ilmenee.
* Jos kiusaamistilanne tai muu vastaava jatkuu toimenpiteistä huolimatta, siirrytään asiassa eteenpäin koulun vakavamman puuttumismallin mukaan.
* Tehokas seuranta on tehokas keino lopettaa kiusaaminen, häirintä ja väkivalta.

 Liite 3

SOPIMUS KOULUSSA ANNETTAVASTA LÄÄKEHOIDOSTA

Oppilaan nimi:

Syntymäaika:

Lääkityksen syy:

Lääke:

Annostelu:

Lääkkeen antaja ja hänen varahenkilönsä:

Poikkeamat lääkityksessä:

Vastuut:

Päiväys

Suunnitelman laatijan allekirjoitus (terveydenhuollon ammattihenkilö):

Huoltajien allekirjoitukset:

Rehtorin ja opettajan allekirjoitus:

Suunnitelma tarkistetaan (ajankohta)

Tämä asiakirja säilytetään terveydenhoitajan ja rehtorin arkistossa.

Liite 4

LUPA INSULIINIPISTOKSEN ANTAMISTA VARTEN

­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ANOMUS    Anon lupaa saada antaa insuliinipistoksia kouluikäiselle lapselle

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                  Nimi, tehtävä koulussa

         on saanut teoriaopetusta insuliinin antamisesta ja osoittanut hallitsevansa insuliinin pistämisen

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                 pvm                                    sairaanhoitajan/kuntoutusohjaajan allekirjoitus

PÄÄTÖS    Myönnän\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_luvan antaa

        insuliinipistoksia.

 Tämä päätös on voimassa työntekijän työskennellessä Haapaveden kaupungin opetustoimessa.

                  Haapavedellä \_\_\_\_\_/\_\_\_\_\_ 20\_\_

                Apulaisylilääkäri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Lupa on voimassa \_\_\_\_\_/\_\_\_\_\_\_ 20\_\_\_\_ saakka

Liite 5

LÄÄKEHOIDON TOTEUTTAMISSUUNNITELMA

Lapsen nimi: \_\_\_\_\_\_\_\_\_\_\_\_\_\_\_\_\_\_\_\_\_\_\_           Syntymäaika: \_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Lääkkeen nimi | Lääkkeen määrä | Pvm | Kello | Lääkkeen antaja | Huomiot |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |